Rikicin APC: Oshiomhole ya garzaya fadar shugaban kasa wurin Buhari ▷ Legit.ng
Rikicin APC: Oshiomhole ya garzaya fadar shugaban kasa wurin Buhari
23 days ago 2536 views by Naziru Dalha Taura
Adams Oshiomhole, shugaban jam'iyyar APC na kasa da wata kotu ta jingine dakatarwar da aka yi masa ranar Laraba, ya garzaya fadar shugaban kasa, Muhammadu Buhari, da ke birnin tarayya, Abuja, da tsakar ranar Alhamis.
Ziyarar ta Oshiomhole na zuwa ne a daidai lokacin da rundunar 'yan sandan Najeriya ta sanar da cewa ta kwace iko da hedikwatar jam'iyyar APC da ke Abuja.
Rahotonni na nuni da cewa Oshiomole ya shiga ganawar sirri da shugaba Buhari bayan isarsa fadar shugaban bayan karfe 4:00 na yammacin yau, Alhamis, 5 ga watan Maris.
A ranar Alhamis ne wata babbar kotun gwamnatin tarayya da ke jihar Kano ta jingine hukuncin babbar kotun tarayya da ke Abuja na dakatar da shugaban jam'iyyar APC na kasa, Adam Oshiomhole, a ranar Laraba.
Oshiomhole da Buhari
A hukuncin da kotun ta yanke, mai shari'a, Jastis Lewis Allagoa, ta umarci hukumar tsaro ta farin kaya (DSS) da rundunar 'yan sanda (NPF) a kan su mayar wa da Oshiomhole jami'an da ke tsaron lafiyarsa domin ya koma ofishinsa.
DUBA WANNAN: Sanatan APC mai ci ya yi Alla wadai da mulkin dimokradiyya, ya yabi mulkin soji
Rahotanni sun bayyana cewa mai shari'a, Jastis Lewis Allagoa, ne ya yanke hukuncin jingine dakatarwar da aka yi wa Oshiomhole ranar Laraba.
Adams Oshiomhole Latest NewsAPC Latest NewsHausa NewsSiyasar Najeriya Latest NewsDawowar Shugaba Buhari
27 seconds ago 12989 views
Buhari ya amince da nadin Jastis Mensen a matsayin madadin Jastis Zainab Bulkachuwa